recursal/SuperWikiNEXT-32B huggingface dataset:
**பத்ரகாளி** (*Bhadrakali*) 1976 ஆம் ஆண்டு வெளிவந்த தமிழ்த் திரைப்படமாகும். ஏ. சி. திருலோகச்சந்தர் இயக்கத்தில் வெளிவந்த இத்திரைப்படத்தில் சிவகுமார், ராணி சந்திரா மற்றும் பலரும் நடித்துள்ளனர். எழுத்தாளர் மகரிஷி எழுதிய தமிழ்ப் புதினம் ஒன்றை அடிப்படையாக வைத்து இத்திரைப்படம் தயாரிக்கப்பட்டது. இளையராஜாவின் இசையில் வெளிவந்த இத்திரைப்படம் இதே பெயரில் தெலுங்கில் 1977 இல் தயாரிக்கப்பட்டது.

பத்ரகாளி திரைப்படத் தயாரிப்பின் இறுதிக் கட்டத்தில், கதாநாயகியாக நடித்த ராணி சந்திரா கலாச்சார நிகழ்ச்சி ஒன்றில் பங்கெடுப்பதற்காக தனது குழுவினருடனும் குடும்பத்தினருடனும் துபாய் சென்றார். கலை நிகழ்ச்சிகளை முடித்துக் கொண்டு 1976 அக்டோபர் 11 இல் பம்பாய் வழியாக சென்னை திரும்புகையில், அவர்கள் பயணம் செய்த விமானம் தீப்பிடித்துக் கொண்டு விமான நிலையத்திற்கு அண்மையில் மோதி விபத்துக்குள்ளானது. ராணி சந்திரா உட்பட அதில் பயணம் செய்த அனைவரும் உயிரிழந்தனர். இதனால், அவர் நடிக்க இருந்த மீதிக் காட்சியை ஓரளவு அவரைப் போன்றே உருவ அமைப்புள்ள பட்டிக்காட்டு ராஜா படத்தில் நடனமாடிய புஷ்பா என்ற துணை நடிகையை நடிக்க வைத்து எடுத்து முடித்தார் இயக்குனர் ஏ. சி. திருலோகச்சந்தர்.

பாடல்கள்
--------

இப்படத்தின் பிண்ணனி இசைக்கும் பாடல்களுக்கும் இளையராஜா இசையமைத்தார். பாடல் வரிகள் கவிஞர் வாலியால் எழுதப்பட்டது. "கேட்டேளா" பாடலின் வரிகள் பிராமணர்களுக்கு எதிரானதாகக் கருதப்பட்டதால் அகில இந்திய வானொலியில் தடை செய்யப்பட்டது.

| எண் | பாடல் | பாடகர்(கள்) | நேரம் |
| --- | --- | --- | --- |
| 1 | "ஆனந்த பைரவி" | குழுவினர் | 03:50 |
| 2 | "கண்ணன் ஒரு" | கே. ஜே. யேசுதாஸ், 
பி. சுசீலா | 04:40 |
| 3 | "ஓடுகின்றாள்" | சீர்காழி கோவிந்தராஜன் | 03:21 |
| 4 | "ஒத்த ரூபா" | மலேசியா வாசுதேவன், எஸ். ஜானகி | 03:12 |
| 5 | :"கேட்டேளா" | பி. சுசீலா | 04:40 |

மேற்கோள்கள்
-----------

1. ↑  "எம்.ஜி.ஆர் பார்முலா இல்லாத எம்.ஜி.ஆர் படம் எடுத்தேன்! - இயக்குநர் ஏ.சி. திருலோகசந்தர்". Cinema Express (தி நியூ இந்தியன் எக்சுபிரசு). 2016-03-03 அன்று மூலம் பரணிடப்பட்டது. 6 ஏப்ரல் 2014 அன்று பார்க்கப்பட்டது.
2. 1 2  Nair, Sashi (9 செப்டம்பர் 2003). "Their SHOT at fame". *தி இந்து*. Archived from the original on 1 ஆகஸ்ட் 2004.. பார்த்த நாள்: 19 April 2014.
3. ↑  "'பத்ரகாளி' படத்தின் கதாநாயகி நடிகை ராணி சந்திரா விமான விபத்தில் மரணம்". 28 பெப்ரவரி 2012 அன்று மூலம் பரணிடப்பட்டது. 17 சூன் 2016 அன்று பார்க்கப்பட்டது.
4. ↑  Rangarajan, Malathi (25 March 2011). "Moorings and musings". *தி இந்து*.. பார்த்த நாள்: 6 April 2014. 
[*தொடர்பிழந்த இணைப்பு*]
வங்காளதேசத்தில் போலா மாவட்டத்தின் அமைவிடம்
**போலா மாவட்டம்** (Bhola District) (வங்காள மொழி: ভোলাப் தெற்காசியாவின் தென்மத்திய வங்காளதே நாட்டில் அமைந்த அறுபத்தி நான்கு மாவட்டங்களில் ஒன்றாகும். பரிசால் வருவாய்க் கோட்டத்தில் 3403.48 சதுர கிலோ மீட்டர் பரப்பளவு கொண்ட போலா மாவட்டத்தில் போலா தீவு எனும் பெரிய தீவுப் பகுதியும் உள்ளடக்கியது. இம்மாவட்டத்தின் நிர்வாகத் தலைமையிடம் போலா நகரம் ஆகும்.

எல்லைகள்
--------

போலா மாவட்டத்தின் வடக்கில் லெட்சுமிபூர் மாவட்டம் மற்றும் பரிசால் மாவட்டமும், தெற்கில் வங்காள விரிகுடாவும், கிழக்கில் லெட்சுமிபூர் மாவட்டம், நவகாளி மாவட்டம் மற்றும் மெக்னா ஆறும், மேற்கில் பதுவாகாளி மாவட்டம் மற்றும் தேதுலியா மாவட்டங்களும் எல்லைகளாகக் கொண்டது. இம்மாவட்டத்தின் கச்சியா எனுமிடத்தில் கிடைக்கும் இயற்கை எரிவாயுவைக் கொண்டு மின்சாரம் உற்பத்தி செய்யப்படுகிறது.

நிலவியல்
--------

இம்மாவட்டத்தின் தீவுக்கூட்டங்களின் பெயர்கள்: போலா தீவு, மன்புரா தீவு, தல் சார் தீவு மற்றும் குக்ரி முக்ரி தீவுகள் ஆகும்.

மாவட்ட நிர்வாகம்
----------------

போலா மாவட்டம் ஏழு துணை மாவட்டங்களாக பிரிக்கப்பட்டுள்ளது. அவைகள்: போலா சதர், புர்கானுத்தீன், தாஜுமுத்தீன், லால்மோகன், சார் பஸ்சான் மற்றும் மன்புரா ஆகும். மேலும் 68 ஊராட்சி ஒன்றியங்களும், 438 கிராமங்களும் கொண்டள்ளது.

இம்மாவட்டம் வங்காளதேசத்திற்கு நாடாளுமன்றத்திற்கு நான்கு உறுப்பினர்களைத் தேர்ந்தெடுக்கிறது.

மக்கள் தொகையியல்
----------------

3403.48 சதுர கிலோ மீட்டர் பரப்பு கொண்ட மாவட்டத்தின் 2011-ஆம் ஆண்டின் தற்காலிக மக்கள் தொகை கணக்கெடுப்பின் படி மக்கள் தொகை 17,76,795bஆக உள்ளது. அதில் ஆண்கள் 8,84,069 ஆகவும், பெண்கள் 8,92,726 ஆகவும் உள்ளனர். பாலின விகிதம் 99 ஆண்ககளுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 522 நபர்கள் வீதம் வாழ்கின்றனர். சராசரி எழுத்தறிவு 43.2% ஆக உள்ளது.

கல்வி
-----

போலா மாவட்டத்தில் மூன்று அரசுக் கல்லூரிகள் உள்ளது. 
மேலும் போலா அரசு உயர்நிலைப் பள்ளி, போலா அரசு மகளிர் உயர்நிலைப் பள்ளி, தாளிகௌர் நகர் உயர்நிலைப் பள்ளி, கரீம் கஞ்ச் உயர்நிலைப் பள்ளி, புர்கானுத்தீன் அப்து ஜப்பார் கல்லூரி, புர்கானுத்தீன் மகளிர் கல்லூரி, புர்கானுத்தீன் கமில் மதராசா கல்லூரி, தௌத்கான் அபு அப்துல்லா பட்டப் படிப்பு கல்லூரி, போலா தொழில்நுட்ப கல்லூரிகள் உள்ளது.

பிற தகவல்கள்
------------

போலா மாவட்டத்தில் மெக்னா ஆறு, தெதுலியா ஆறு இல்ஷா ஆறு, பொலியா ஆறு, ஷாபஜ்பூர் கால்வாய்கள் ஓடுகிறது.

இம்மாவட்டத்தில் நெல், சணல், உருளைக்கிழங்கு, வெங்காயம், வெள்ளைப்பூண்டு, மிளகாய், நிலக்கடலை, கடுகு, வாழை, வெற்றிலை, பாக்கு முக்கியப் பயிர்கள் ஆகும். 

போலா தீவு சிறந்த சுற்றுலா தலமாக உள்ளது.

மேற்கோள்கள்
-----------

விக்கிமீடியா பொதுவகத்தில்,  
 ***போலா மாவட்டம்***   
என்பதின் ஊடகங்கள் உள்ளன. 


1. ↑  
Md Sakhaowat Hossain (2012). "Bhola District". in Sirajul Islam and Ahmed A. Jamal. *Banglapedia: National Encyclopedia of Bangladesh* (Second ). Asiatic Society of Bangladesh. .
2. ↑  , Retrieved on 24-02-2011.
3. ↑  Community Report Bhola Zila June 2012
[*தொடர்பிழந்த இணைப்பு*]
4. ↑  Dist, Bhola. "Bhola news".. பார்த்த நாள்: 24 November 2016.
5. ↑  Bhola District Information
**இசைவாணி** (*Isaivani*) (பிறப்பு 1996) என்பவர் சென்னையைச் சேர்ந்த ஒரு கானா பாடகர் ஆவார். இவர் தி கேஸ்ட்லெஸ் கலெக்டிவ் குழுவுடன் இணைந்து பாடிவருகிறார். 2020 ஆம் ஆண்டில் பிபிசியால் வெளியிடப்பட்ட உலகளாவிய 100 பெண் ஆளுமைகளில் ஒருவராக அவர் தேர்வுசெய்யபட்டார்.

வாழ்க்கை குறிப்பு
-----------------

இசைவாணி 1996 இல் சென்னையின் ராயபுரத்தில் சிவகுமார் டி மற்றும் செல்விக்கு மகளாக பிறந்தார்.  இவரது தந்தை தானே சுயமாகக் இசைப்பலகை வாசிக்க கற்றுக் கொண்ட கலைஞர் ஆவார். இவரது தந்தை சிறு வயதிலிருந்தே இவரது இசை திறனையும் பாடலையும் ஊக்குவித்தார், இசைவாணியும் இவரது சகோதரரும் வயிற்றில் சுமந்தபோதே செல்வியை பாடுமாறு ஊக்குவித்தார். இவரது இசை வாழ்க்கை ஆறு வயதில் தொடங்கியது, இவரது தந்தையுடன், 2018 ஆம் ஆண்டுவரை இவர் சுமார் 10,000 நிகழ்ச்சிகளில் இசைத்துள்ளார். இவர் தமிழ் திரைப்படப் பாடல்களைப் பாடத் தொடங்கினார் இதனுடன் கானா பாடல்களையும் பாடிவந்தார். இதற்கு பார்வையாளர்களின் வரவேற்ப்பை பெற்றுள்ளார். 2017 ஆம் ஆண்டில், கானா இசைக்கலைஞர் சபேஷ் சாலமன் இவரைத் தொடர்பு கொண்டு, டென்மாவால் உருவாக்கப்பட்ட ஒரு புதிய இசைக்குழுவுக்கு கலைக்காணலில் கலந்துகொள்ள ஊக்குவித்தார் - இந்த இசைக்குழு தி கேஸ்ட்லெஸ் கலெக்டிவ் ஆனது.

இசைக்குழுவில் சேர்ந்ததன் மூலம், இசைவாணி உலகின் முதல் தொழில்முறை பெண் கானா பாடகர்களில் ஒருவரானார்.  கூடுதலாக, இவர் ஒரு தாழ்த்தபட்ட சாதியைச் சேர்ந்த ஒரு பெண்ணுமாவார். ஆண்களும், உயர் சாதியினர் ஆதிக்கம் செலுத்தும் இசை உலகில் வெற்றி பெறுகிறார். கானாவை ஆண்களால் மட்டுமே கலைப்படைப்பாகப் பாதுகாக்க முடியும் என்று நினைத்தவர்களிடமிருந்து ஆரம்பகாலத்தில் எதிர்ப்புகள் இருந்தது.  தி காஸ்ட்லெஸ் கலெக்டிவ் குழுவில் இவர் பாடிய இசை அரசியல்: தலித் மக்கள் கொல்லபட்டதை எதிர்த்து 2018 ஆம் ஆண்டில் இவர்கள் 'பீஃப் சாங்' வெளியிட்டனர்; சபரிமலை கோயில் சர்ச்சை குறித்து 2019 ஆம் ஆண்டில் இவர்கள் 'ஐயம் சாரி ஐயப்பா' பாடலை வெளியிட்டனர். மேடையில் இவர் கானா பாடல்களை பாடுவது மற்ற பெண்கள் கானா கலைஞர்களாவதற்கு வழிவகுத்தது.

2020 ஆம் ஆண்டில், பிபிசி 100 மகளிர் விருதால் கானா இசையில் இவர் செய்த பணிக்காக அங்கீகரிக்கப்பட்டார்.

குறிப்புகள்
-----------

1. 1 2 3  Muralidharan, Kavitha (2020-11-26). "The girl who has made it big in the male-dominated world of gaana" (in en-IN). *The Hindu*. .
2. 1 2 3 4  "Isaivani: The pathbreaking woman gaana singer now on a BBC Top 100 list". *Hindustan Times* (ஆங்கிலம்). 2020-12-18. 2020-12-19 அன்று பார்க்கப்பட்டது.
3. 1 2 3  Joseph, Raveena. "The Casteless Collective: Being a woman gaana singer". *The Lede* (ஆங்கிலம்). 2020-12-19 அன்று பார்க்கப்பட்டது.
[*தொடர்பிழந்த இணைப்பு*]
4. ↑  "Gaana singer Isaivani of The Casteless Collective on BBC's '100 Women 2020 list'". *The News Minute* (ஆங்கிலம்). 2020-11-24. 2020-12-19 அன்று பார்க்கப்பட்டது.
5. 1 2  "BBC 100 Women 2020: Who is on the list this year?" (in en-GB). *BBC News*. 2020-11-23. .
6. ↑  "Shaheen Bagh's Bilkis Bano, TN Singer Isaivani in BBC's Top 100 Women for 2020 List". *The Wire*. 2020-12-19 அன்று பார்க்கப்பட்டது.
**பத்மாவதி** (Padmāvatī), சமண சமயத்தின் 23-வது தீர்த்தங்கரரான பார்சுவநாதரின் காவல் தேவதையான இயக்கி ஆவார். பத்மாவதியின் துணைவர் **யட்சன்** *தாரனேந்திரர்* ஆவார். பார்சுவநாதர் தீயின் நடுவில் இருந்து தவமிருக்கையில், அவரை தீப்பிழ்புகளிலிருந்து காக்கும் பணியை செய்பவர் பத்மாவதி எனும் இயக்கியாவார். 

சமண சாத்திரங்களின் படி, பார்சுவநாதர் தவத்தில் இருக்கையில், மெகாலி எனும் அரக்கன், பார்சுவநாதரின் தவத்தை கெடுக்கும் தீச்செயல்களிலிருந்து காத்தவர்கள், இயக்கி பத்மாவதியும், அவர்தம் துணைவர் யட்சன் தானேந்திரனும் ஆவார்.

தாமரை மலர் மீது அமர்ந்து, ஐந்தலை நாகமும் கொண்ட பத்மாவதியின் தலைக்கிரீடத்தில் பார்சுவநாதரின் சிறு அளவிலான உருவம் காணப்படும்.

படக்காட்சியகம்
--------------

* பத்மாவதி பசடி, கார்காலா, கர்நாடகாபத்மாவதி பசடி, கார்காலா, கர்நாடகா
* ஹும்சா பத்மாவதி கோயில், கர்நாடகாஹும்சா பத்மாவதி கோயில், கர்நாடகா
* பத்மாவதி சிற்பம், 11வது நூற்றாண்டுச் சிற்பம், (வால்டர்ஸ் கலை அருங்காட்சியகம்)பத்மாவதி சிற்பம், 11வது நூற்றாண்டுச் சிற்பம், (வால்டர்ஸ் கலை அருங்காட்சியகம்)
* யட்சினி பத்மாவதி ஹனுமந்தல் படா ஜெயின் கோயில், ஜபல்பூர்யட்சினி பத்மாவதி ஹனுமந்தல் படா ஜெயின் கோயில், ஜபல்பூர்
* யட்சினி பத்மாவதி,  வால்கேஸ்வரர் ஜெயின் கோயில், மும்பையட்சினி பத்மாவதி, வால்கேஸ்வரர் ஜெயின் கோயில், மும்பை
* 12-ஆம் நூற்றாண்டின், யட்சினி பத்மாவதியின் சிற்பம், அக்கணா பசவடி,   சிரவணபெலகுளா, கர்நாடகா12-ஆம் நூற்றாண்டின், யட்சினி பத்மாவதியின் சிற்பம், அக்கணா பசவடி,  சிரவணபெலகுளா, கர்நாடகா

இதனையும் காண்க
--------------

* இயக்கிகள்
* பத்மாவதி நாகர்கள்

அடிக்குறிப்புகள்
----------------

1. ↑  Jain & Fischer 1978, ப. 21.
2. ↑  Shah 1987, ப. 267.

மேற்கோள்கள்
-----------

* Shah, Umakant P. (1987), *Jaina Iconography*, Abhinav Publications, pp. 267–, ISBN 978-81-7017-208-6
* Jain, Jyotindra; Fischer, Eberhard (1978), *Jaina Iconography*, BRILL, pp. 21–, ISBN 978-90-04-05259-8
**பத்மினி ரவுட்** *(Padmini Rout பிறப்பு: ஜனவரி 5, 1994)* என்பவர் இந்தியாவின் சதுரங்க வீரர் ஆவார், சர்வதேச *மாஸ்டர்* (2015) மற்றும் பெண்கள் கிராண்ட்மாஸ்டர் (சதுரங்கம்)(2007) பட்டத்தை கைப்பற்றியுள்ளார். 2008 ஆம் ஆண்டில் 14 வயதிற்குக் கீழ் விளையாடும் உலக பெண்கள் சதுரங்க வாகையாளர் மற்றும் கடந்த நான்கு ஆண்டுகளில் (2014, 2015, 2016, 2017) இந்திய பெண்கள் சதுரங்க வாகையாளர் பட்டத்தினை வென்றார். 2007 ஆம் ஆண்டுக்கான பிஜு பட்நாயக் விளையாட்டு விருது மற்றும் 2009 இல் ஏகலைவா விருது போன்ற விருதுகளைப் பெற்றுள்ளார்

தொழில் வாழ்க்கை
---------------

2005 மற்றும் 2006ஆம் ஆண்டுகளில், 13 வயது வயதிற்குக் கீழ் விளையாடும் பெண்கள் பிரிவில் இந்திய *சாம்பியன்ஷிப்* மற்றும் மற்றும் 12 வயதிற்குக் கீழ் விளையாடும் ஆசிய *சாம்பியன்ஷிப்* மற்றும் பட்டங்களை பெற்றுள்ளார். 2008 ஆம் ஆண்டில் உலக இளைஞர் சதுரங்க *சாம்பியன்ஷிப்* போட்டிகளில் பங்கேற்றார். அடுத்த ஆண்டில் அவர் ஆசிய *ஜூனியர்* (20 வயதிற்குள்) பெண்கள் *சாம்பியன்ஷிப்*பில் முதல் இடத்தைப் பிடித்தார். 2010 இல், இந்திய *ஜூனியர்* (19 வயதிற்குள்) பெண்கள் *சாம்பியன்ஷிப்*பை வென்றார் மேலும் ஆசிய *சாம்பியன்ஷிப்*பையும் வென்று வெண்கலப் பதக்கம் பெற்றார்.

இளமை வாழ்க்கை
-------------

ஒடிசாவின் பாரம்பஹார் என்ற நகரில் பிறந்துள்ளார். அவரது தந்தையின் விருப்பம் காரணமாக பத்மினி 9 வயதில் சதுரங்கம் விளையாட ஆரம்பித்தார் (2003). சந்திரசேகர்பூர், டி.ஏ.வி பப்ளிக் பள்ளியில் பயின்று பின்னர், புவனேஸ்வரிலுள்ள பிஜேபி கல்லூரியில் வணிகப் பட்டத்தைப் பெற்றார். சதுரங்க விளையாட்டு ஒரு அறிவு சார்ந்த விளையாட்டு என்பதால் அது தனது கல்விக்கு உதவும் என நினைத்து விளையாடினார். போட்டிகளில் ஆரம்ப வெற்றிகள் அவரது தொழில் வாழ்க்கைக்கு வழிவகுத்தது. சதுரங்கத்தில் ஒவ்வொரு நாளும் 6-7 மணிநேரத்தை அவர் செலவழித்தார். []

குறிப்புகள்
-----------

1. ↑
2. 1 2  Personalities: Padmini Rout. *Orisports.com*
3. ↑  Asian Junior Girls Chess Championship 2009 Chess-Results
4. ↑  Asian Junior Girls Chess Championship 2010 Chess-Results

வெளி இணைப்புகள்
---------------

* பத்மினி ரவுட் rating card at பன்னாட்டு சதுரங்கக் கூட்டமைப்பு Edit this at Wikidata
* ரவுட் பத்மினி chess games at 365Chess.com
***இச்சா சக்தி*** (அல்லது ***இச்சா சக்தி*** ) என்பது சமஸ்கிருதச் சொல்லாகும், இது சுதந்திர விருப்பம், ஆசை, ஆக்கப்பூர்வமான தூண்டுதல் என்று மொழிபெயர்க்கப்பட்டுள்ளது. இச்சா சக்தி என்பது இச்சை, விருப்பம், ஏக்கம், ஆசை ஆகியவற்றின் சக்தி. இச்சா சக்தி மற்றும் செயல், வெளிப்பாடு, படைப்பு ஆகியவற்றின் சக்தியான    கிரியா சக்தி ஆகியவை ஒன்றுக்கொன்று இணைந்தால், அவை ஒருமித்து ஞான சக்தி, அறிவு மற்றும் ஞானத்தின் சக்தியை உருவாக்குகின்றன. 

இச்சா சக்தி என்பது இயற்கையான மனிதனின் தூண்டுதலாகும். கிரியா சக்தி  என்பது செயல்படும், வெளிப்படுத்தும் மற்றும் உருவாக்கும் திறன். ஞான சக்தி  என்பது ஞானம் .

சனாதன தர்மத்தில் உள்ள பல குறியீட்டு பிரதிநிதித்துவங்கள் இச்சா, கிரியா மற்றும் ஞான சக்தி ஆகியவற்றுக்கு இடையேயான உறவை வெளிப்படுத்த முயல்கின்றன. சிவனின் திரிசூலம் மூன்று சக்திகளைக் குறிக்கிறது. சிவனின் மகன் முருகன் (ஞான சக்தி). முருகன் தனது பூமிக்குரிய மனைவியான வள்ளி (இச்சா சக்தி) மற்றும் அவரது தெய்வீக மனைவியான தேவசேனா (கிரியா சக்தி) ஆகியோருடன் ஞானத்தை (முருகன்) உருவாக்க இச்சா மற்றும் கிரியாவின் சங்கத்தை பிரதிநிதித்துவப்படுத்துகிறார். கிருஷ்ணா (ஞான சக்தி) தனது குழந்தைப் பருவ அன்புடன், ராதா (இச்சா சக்தி), மற்றும் வயது முதிர்ந்த அவரது மனைவி, ருக்மணி (கிரியா சக்தி). யோக தத்துவத்தில், இட நாடி (இச்சா சக்தி) மற்றும் பிங்கலா நாடி (கிரியா சக்தி) சமநிலையில் இருக்கும் போது சுஷ்மா நாடியில் (ஞான சக்தி) ஆற்றல் பாய அனுமதிக்கிறது.

மேற்கோள்கள்
-----------

1. ↑  Narayanswamy, Ramnath (2016-10-28) (in en-US). *Selfless service is pathway to salvation*. .
2. 1 2  Bhogal. "Calming the mind through yoga amid the COVID pandemic". *www.ym-kdham.in*. 2022-12-14 அன்று பார்க்கப்பட்டது.
**பத்மாவதி** என்பவர் வைணவ பெண் தெய்வமாவார். இவர் ஆகாசராஜன் எனும் சோழமன்னனுக்கும் தரணி தேவிக்கும் பூமாதேவியின் அம்சமாக மகளாக பிறந்து வெங்கடாசலபதி என்ற திருமாலின் அவதாரத்தின் மனைவியும் ஆனவர். இவளை *மங்கம்மாள் தாயார்* என்றும் அழைக்கின்றனர்.

பெயர்க் காரணம்
--------------

ஆகாசராஜன் ஏர் உழும் பொழுது கிடைத்த பேழையில், ஆயிரம் இதழ்க்கொண்ட தாமரை மலர் மீது கிடந்தமையால் அலர்மேல் மங்கை எனப்பெயரிட்டு வளர்த்தான். 'அலர்' என்றால் தாமரை, 'மங்கை' என்றால் நற்குணங்கள் பொருந்திய பெண். தாமரை மலர் மீது நற்குணங்கள் பொருந்திய பெண்ணாக வீற்றிருப்பவள் என்ற பொருளில் அலர்மேல்மங்கை என்று அழைக்கின்றனர். இப்பொருளைக்கொண்ட பதமே வடமொழியில் "பத்மாவதி" என்றும், அலர்மேல்மங்கை எனும் தமிழின் திரிபே "அலமேலு மங்கா" என தெலுங்கிலும் கன்னடத்திலும் அழைக்கப்பட்டுவருகிறது.

முன்வரலாறு
----------

திருமாலின் இராம அவதார காலத்தில் வேதவதி என்ற திருமாலின் பக்தை இராமரை திருமணம் செய்ய விரும்பியதாகவும், ஆனால் ராமன் தான் இந்த அவதாரத்தில் ஏகபத்தினி விரதத்தை பூண்டுள்ளைமையால், அடுத்து வரும் கலியுகத்தில் தான் எடுக்கப்போகும் சீனிவாச அவதாரத்தில் இவளை ஏற்று மணம் முடிக்க வரம் கொடுத்தாகவும் கூறப்படுகிறது.

திருமணம்
--------

பத்மாவதியை மணம் முடிக்க திருமால் வெங்கடாசலபதியாக பூலோகம் வந்தார். ஆகாசராஜனின் எல்லைக்குட்பட்ட வகுளாதேவியின் ஆசிரமத்தில் தங்கி, பத்மாவதியை மணம் செய்து கொண்டார். இத்திருமணத்திற்காக குபேரனிடம் ஆயிரம் வராகன் பொன்னை கடனாகப் பெற்றதாக புராணங்கள் கூறுகின்றன.

இவற்றையும் காண்க
----------------

* திருப்பதி
* குபேரன்

ஆதாரங்களும் மேற்கோள்களும்
-------------------------

வெளி இணைப்புகள்
---------------
**வேண்மாநாடு** *(Venmanad)* என்பது இந்தியாவின் கேரளா மாநிலத்தில் உள்ள திருச்சூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.

புவியியல் அமைப்பு
-----------------

10°33′0″ வடக்கு 76°3′0″ கிழக்கு என்ற அடையாள ஆள்கூறுகளில் வேண்மாநாடு பரவியுள்ளது.

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி வேண்மாநாடு நகரத்தின் மக்கள் தொகை 9,687 ஆகும். இத்தொகையில் 48 சதவீதத்தினர் ஆண்கள் மற்றும் 52 சதவீதத்தினர் பெண்கள் ஆவர். சராசரியாக இந்த நகரத்தின் படிப்பறிவு 86% ஆகும். இது இந்தியாவின் தேசிய சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்களின் படிப்பறிவு சதவீதம் 87% ஆகவும் பெண்களின் படிப்பறிவு சதவீதம் 85% ஆகவும் இருந்தது. வேண்மாநாட்டின் மக்கள் தொகையில் 11% எண்ணிக்கையினர் 6 வயதுக்கு உட்பட்டவர்கள் ஆவர்.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
**புத்தாயிரம் விளையாட்டரங்கம்** (**Millennium Stadium**) என்பது வேல்ஸ் நாட்டின் தேசிய விளையாட்டரங்கம் ஆகும். இது கார்டிஃப் நகரில் அமைந்துள்ளது. விளம்பர ஆதரவு காரணங்களுக்காக **பிரின்சிபாலிட்டி விளையாட்டரங்கம்** (Principality Stadium) என்று அழைக்கப்படுகிறது. 1999-ஆண்டு ரக்பி உலகக் கோப்பையை நடத்தும் பொருட்டு இவ்விளையாட்டரங்கம் கட்டப்பட்டது. பெரும்பாலும் ரக்பி போட்டிகளுக்காக பயன்படுத்தப்படும் இவ்வரங்கம் கால்பந்து, இசைநிகழ்ச்சிகள் போன்ற பெருந்திரள் மக்கள் வரத்துடைய முக்கிய நிகழ்வுகளையும் நடத்தப் பயன்படுத்தப்படுகிறது. இங்கிலாந்தின் வெம்ப்ளி அரங்க புனரமைப்புக் காலகட்டத்தில் எஃப் ஏ கோப்பை இறுதிப் போட்டிகள் இவ்விளையாட்டரங்கிலேயே நடத்தப்பெற்றன. இவ்வரங்கம் மூடக்கூடிய கூரையைக் கொண்டதாகும்.

2016-17ஆம் ஆண்டுக்கான யூஈஎஃப்ஏ வாகையர் கூட்டிணைவு இறுதிப் போட்டி இவ்விளையாட்டரங்கில் நடத்தப்பட உள்ளது.

வெளியிணைப்புகள்
---------------

* அதிகாரபூர்வ இணையதளம்

உசாத்துணைகள்
------------

1. ↑  "Millennium Stadium Information". Millennium Stadium. 3 ஜூலை 2015 அன்று மூலம் பரணிடப்பட்டது. 28 August 2008 அன்று பார்க்கப்பட்டது.
மொரிசியசு அஞ்சல் அருங்காட்சியகம்
**மொரிசியசு அஞ்சல் அருங்காட்சியகம்** (*Mauritius Postal Museum*) மொரிசியசு நாட்டின் தலைநகரான போர்ட் லூயிசு நகரில் அமைந்துள்ளது.

கட்டடம்
-------

கட்டடத்தின் பின்புறம்
தந்தி நிலையம்
இன்றைய அருங்காட்சியகத்தின் கட்டிடம் 1865 மற்றும் 1870 ஆம் ஆண்டுகளுக்கு இடையில் பொது அஞ்சல் அலுவலகமாக கட்டப்பட்டது. நகரின் மையத்தில் உள்ள துறைமுகத்தில் சுங்கத்துறை கட்டத்திற்கு அருகில் அருங்காட்சியகம் அமைந்துள்ளது.

1865 ஆம் ஆண்டு சனவரி மாதத்தில் நில அளவர் மாரிசனின் மேற்பார்வையின் கீழ் கட்டுமானம் தொடங்கியது. 1868 ஆம் ஆண்டு கட்டடத்தின் முக்கால்வாசிப் பணிகள் நிறைவடைந்தன. மேலும் கட்டடத் திட்டத்தை முழுமையாகக் கட்டி முடிக்க மேலும் இரண்டு ஆண்டுகள் ஆனது. கட்டுமானத்திற்காக £10,000 முதல் £11,000 பவுண்டுகள் வரை பணம் செலவழிக்கப்பட்ட்டது. சுமார் 80 தொழிலாளர்கள் வேலை செய்தனர். அருங்காட்சியகம் அதிகாரப்பூர்வமாக டிசம்பர் 1870 ஆம் ஆண்டு திசம்பர் மாதத்தில் திறக்கப்பட்டது.

விக்டோரியா மகாராணியின் ஆட்சிக் காலத்தில் கட்டப்பட்ட இந்தியா, இலங்கை, தென்னாப்பிரிக்கா, டிரினிடாட் மற்றும் கயானா போன்ற நாடுகளில் இன்னும் இருக்கும் பொது காலனித்துவ கட்டடங்களின் விக்டோரியன் கட்டிடக்கலைக்கு இந்த கட்டிடம் ஒரு சிறந்த எடுத்துக்காட்டாகும்.

1847 ஆம் ஆண்டு முதல் அஞ்சல் அலுவலகத் தலைமையிடமாக இருந்த அரசு தெருவில் அரசு மாளிகைக்கு அருகில் இருந்த முந்தைய பொது அஞ்சல் அலுவலகத்திற்கு மாற்றாக இது இருந்தது.

21 டிசம்பர் 21 1870 ஆம் ஆண்டு திசம்பர் மாதம் 21 ஆம் தேதி முதல் இது மொரிசியசின் பிரதான அஞ்சல் நிலையமாக மாறியது. 1877 ஆம் ஆண்டு ஏப்ரல் மாதம் முதல் மத்திய தந்தி அலுவலகமும் இக்கட்டிடத்திற்கு மாற்றப்பட்டது.

தலைமை அஞ்சல் அலுவலரின் குடியிருப்பும் இக்கட்டத்தில் இருந்தது. 1870 மற்றும் 1890 ஆஅம் ஆண்டுகளில் கட்டப்பட்ட தீவின் 33 கிராமப்புற தபால் நிலையங்களில் இருந்து அஞ்சல் இங்கு வந்தது.

1958 ஆம் ஆண்டில், பிரித்தானிய ஆளுநர் சர் ராபர்ட்டு இசுகாட்டின் கீழ், அரசாங்க அறிவிப்பு எண். 614 இன் படி பட்டியலிடப்பட்ட கட்டிடமாக இது மாறியது. பண்டைய நினைவுச் சின்னங்கள் வாரியம் இதற்கான பரிந்துரையை செய்தது. 2003 ஆம் ஆண்டின் தேசிய பாரம்பரிய நிதிச் சட்டத்தின்படி (சட்டம் எண். 40) மொரிசியசின் தேசிய நினைவுச்சின்னங்கள் இணைக்கப்பட்டதைப் போலவே, 1985 ஆம் ஆண்டின் மொரிசியசின் தேசிய நினைவுச் சின்னங்கள் சட்டமும் கட்டடத்தின் பாதுகாக்கப்பட்ட நிலையை உறுதிப்படுத்தியது.

அருங்காட்சியகம்
---------------

பிட்னி-போவ்சு நிறுவனத்தின் அஞ்சல் இரத்து செய்யும் கருவி
2001 ஆம் ஆண்டு திறக்கப்பட்ட அஞ்சல் அருங்காட்சியகம் மொரிசியசு தீவின் அஞ்சல் மற்றும் தொலைத்தொடர்பு வரலாற்றில் காட்சிப்படுத்துகிறது. இருப்பினும், உலகப் புகழ்பெற்ற சிவப்பு மற்றும் நீல மொரீசியசு அஞ்சல் அலுவலக அஞ்சல்தலைகள் இங்கு காட்சிப்படுத்தப்படவில்லை. ஆனால் அருகிலுள்ள புளூ பென்னி அருங்காட்சியகம் இவை காட்சிப்படுத்தப்பட்டுள்ளன.

மேற்கோள்கள்
-----------

1. ↑  "Postal Museum". Mauritius Post. 2019-08-26. 2022-06-22 அன்று பார்க்கப்பட்டது.
2. 1 2 3 4 5 6 7  Peerthum, Satyendra (2012-11-28). "Our Mauritian National Heritage: The Historical & Heritage Value of the General Post Office of Mauritius". *Le Mauricien* (பிரெஞ்சு). 2022-06-22 அன்று பார்க்கப்பட்டது.
3. ↑  "Postal Museum (Mauritius)". Activities in Mauritius. 2017-11-05. 2022-06-22 அன்று மூலம் பரணிடப்பட்டது. 2020-06-22 அன்று பார்க்கப்பட்டது.

புற இணைப்புகள்
--------------

* அதிகாரப்பூர்வ இணையதளம்
* Mauritius Post Office
* Mauritius Postal Museum Mauritius cultural monuments website
**போலாநாத் சாராபாய் திவேதியா (Bholanath Sarabhai Divetia)** (1822 - 1886 மே 11) இவர் ஓர் குசராத்தி கவிஞரும் இந்தியாவின் மத சீர்திருத்தவாதியும் ஆவார்.

சுயசரிதை
--------

இவர் அகமதாபாத்தைச் சேர்ந்த நகர் பிராமண குடும்பத்தில் பிறந்தார்.  இவர் சட்டம் பயின்று, இந்தியாவில் பிரிட்டிசு ஆட்சியின் போது அரசு ஊழியராக பணியாற்றினார். இவர் முதல் வகுப்பு துணை நீதிபதி பதவிக்கு உயர்த்தப்பட்டார். 1874 இல் ஓய்வு பெற்ற இவருக்கு ஆங்கிலேயர்களால் ராவ் பகதூர் பட்டம் வழங்கப்பட்டது. இவர் ஒரு மரபுவழி மதக் குடும்பத்தில் பிறந்தார். சிலை வழிபாட்டை நம்பினார் ஆனால் ஒரு உருவமற்ற கடவுள் மீது நம்பிக்கையை ஏற்றுக்கொண்டார். மத சீர்திருத்தத்திற்காக இவர் பிரார்த்தனா சமாஜம் மற்றும் தர்மசபையை நிறுவினார். இவர் குசராத்தி எழுத்தாளர் நரசின்ராவ் திவேத்தியாவின் தந்தை ஆவார். 

இவர் 1886 மே 11 இல் இறந்தார்.

படைப்புகள்
----------

இவருக்கு குசராத்தி, ஆங்கிலம், மராத்தி, பாரசீக மற்றும் சமசுகிருத மொழிகள் தெரிந்திருந்தன. ஈசுவர் பிரார்த்தனமாலா என்ற இதழில் இவரது இரண்டு தொகுதிகள் மாதத்தின் முப்பது நாட்களுக்கு பிரார்த்தனைகளாக வடிவமைக்கப்பட்ட முப்பது பிரிவுகளில் உள்ள பிரார்த்தனைகளின் தொகுப்பாக வெளிவந்தது. கடைசி இரண்டு பிரிவுகளை இவரது மகன் நரசின்ராவ் திவேதியா முடித்தார். இவரது அபங்கமாலா தென்னிந்தியாவிலிருந்து வரும் அபங்கம் மற்றும் திண்டி வடிவ கவிதைகளாகும்.

நினைவுச் சின்னங்கள்
-------------------

200 ஆண்டுகள் பழமையான அவேலியைஅகமதாபாத் மாநகராட்சியால் போலோநாத்தின் பாரம்பரிய சொத்தாக அறிவிக்கப்பட்டுள்ளது. மற்றும் அவேலி என்பது அகமதாபாத்தின் பாரம்பரிய நடைப்பயணத்தில் உள்ளடக்கப்பட்ட இடங்களின் ஒரு பகுதியாகும். இது செதுக்கப்பட்ட மர வேலைகள் மற்றும் பச்சை மற்றும் தங்க வண்ணங்களில் வரையப்பட்ட மலர் உருவங்களுடன் உள்ளது. அகோ பகத் போன்ற பிரபல கவிஞர்கள் இந்த அவேலியை போலாநாத்தின் வாழ்நாளுக்கு முன்னரே அடிக்கடி பயன்படுத்தி வந்துள்ளனர்.

குறிப்புகள்
-----------

1. ↑  "200 yrs old haveli converted to hotel, served notice". Times of India. .
2. 1 2  Amaresh Datta (1988). *Encyclopaedia of Indian Literature*. Sahitya Akademi. பக். 1052. பன்னாட்டுத் தரப்புத்தக எண்:978-81-260-1194-0. .
3. ↑  Bholanath, Krishnarao (1888) (in gu). *The life of Bholanath Sarabhai : Bhoḷānātha Sārābhāīnuṃ Jīvanacarita*. Mumbai: Nirnaysagar Chhapakhanu. பக். 203. இணையக் கணினி நூலக மையம்:793351529. .
4. ↑  Amaresh Datta Encyclopaedia of Indian Literature - 8126011947 - 1988 Volume 2 - Page 1052 "He had a scientific knowledge of music which was best utilized in his poems in the Ishvar prarthanamala. Vol. MI and the Abhangamala Vol. I. He adopted the abhanga and the 'dindi' form of poetry from Deccan. "
**அருள்மிகு வேணுகோபால சுவாமி திருக்கோயில், கணபதி** அல்லது வேணுகோபால சுவாமி திருக்கோயில், கணபதி இந்தியா தீபகற்பத்தின் தமிழ்நாடு மாநிலத்தில் கோயம்புத்தூர் மாவட்டத்தில் கணபதி ஊரில் அமைந்துள்ளது. சுமார் 1000 ஆண்டுகளுக்கு முன் இக்கோயிலின் முன் பகுதியில் அமைந்துள்ள கோட்டை கணபதி (விநாயகர்) சன்னதியை வைத்தே இவ்வூர் 'கணபதி' என்று அழைக்கப்பட்டு வருவதாக வரலாறு.[]

கோயில் வரலாறு
-------------

சுமார் ஆயிரம் ஆண்டுகளுக்கு முன், மைசூரை ஆண்ட யாதவ வம்சத்தைச் சேர்ந்த மகாராஜா, இவ்வூர் மக்களுக்கு சாசனம் செய்து கொடுத்து, இக்கோயிலையும் உருவாக்கியதாகக் கூறப்படுகிறது.[] மாதையா உடையார் வம்சத்தைச் சேர்ந்த அரசர் இக்கோயிலை புனருத்தாரணம் செய்ததாகக் கல்வெட்டுகளில் காணப்படுவதாக வரலாறு.[]

கோயில் திருவிழாக்கள்
--------------------

இக்கோயிலில், பிரதி மாதம் பவுர்ணமி சத்யநாராயண பூஜை, பிரதி மாதம் திருவோணம் நட்சத்திரத்தில் சிறப்புப் பூஜைகள், மார்கழி உற்சவம், வைகுண்ட ஏகாதசி, ஸ்ரீராம நவமி, நவராத்திரி திருவிழா, புரட்டாசி மாத சனிக்கிழமைகள் சிறப்புப் பூஜைகள், ஆடி வெள்ளி வரலட்சுமி நோன்பு (மகாலட்சுமி தாயாருக்கு பூஜை), ஆடிப் பூரம், உரியடி விழா, மூல நட்சத்திரம் அன்று ஆஞ்சநேயருக்கு அபிஷேகம், சித்திரை நட்சத்திரத்தில் சக்கரத்தாழ்வார் சிறப்புப் பூஜைகள் ஆகியவை முக்கியத் திருவிழாக்களாகக் கொண்டாடப்படுகின்றன.

முக்கிய சன்னதிகள்
-----------------

செங்கமலவள்ளி (மகாலட்சுமி) தாயார் சன்னதி, ஆண்டாள் சன்னதி, அனுமன் சன்னதி, மூல கருடன் சன்னதி, ஆழ்வார்கள் சன்னதி, நவக்கிரக சன்னதி, விநாயகர் சன்னதி ஆகிய முக்கிய சன்னதிகள் உள்ளன.

அமைவிடம்
--------

இக்கோயில், தமிழ்நாட்டின் கோயம்புத்தூர் மாவட்டத்தில் 'கணபதி' என்ற பெயர் கொண்ட ஊரின், பேருந்து நிறுத்தத்திலிருந்து சங்கனூர் நகருக்குச் செல்லும் வழியில், சில மீட்டர்கள் தூரத்தில அமைந்துள்ளது. இதன் புவியியல் ஆள்கூறுகள்: 11°02'10.2"N 76°58'34.4"E (11.036159°N 76.976232°E). கடல் மட்டத்திலிருந்து சுமார் 444 மீட்டர்கள் உயரத்தில் அமைந்துள்ளது, இக்கோயில்.

பயன்பெறும் நகர, ஊர்கள்
----------------------

கோயம்புத்தூர், கணபதி, சங்கனூர், மணியகாரம்பாளையம், நல்லாம்பாளையம், கவுண்டம்பாளையம், சரவணம்பட்டி, துடியலூர், இரத்தினபுரி, ஆவாரம்பாளையம் ஆகிய ஊர்களிலுள்ள மக்கள் இக்கோயிலுக்கு வந்து தரிசனம் செய்து செல்கின்றனர்.

சாலைப் போக்குவரத்து
-------------------

சத்தி சாலை, சங்கனூர் சாலை முதலிய சாலைகள் இக்கோயிலை கோயம்புத்தூர் நகருடன் இணைக்கின்றன.

### தொடருந்து போக்குவரத்து

கோயம்புத்தூர் சந்திப்பு தொடருந்து நிலையம் சுமார் 4 கி.மீ. தொலைவில் உள்ளது.

### விமானப் போக்குவரத்து

அருகிலுள்ள விமான நிலையம் கோயம்புத்தூர் பன்னாட்டு வானூர்தி நிலையம் சுமார் 12 கி.மீ. தொலைவில் உள்ளது.

மேற்கோள்கள்
-----------

1. 1 2 3  "Tamilnadu Temple>வேணுகோபால சுவாமி". *Dinamalar*.
**கோடங்கி** (*Kodangi*) என்பது ஒரு தாள தோற் இசைக்கருவியாகும். இது தமிழர் நாட்டுப்புற இசையிலும், சமயர் சார்ந்த நிகழ்சிகளிலும் பயன்படுத்தப்படுகின்றது. இந்த கோடங்கி இசைக்கருவியை அடித்தபடி பாடுவதே கோடங்கிப் பாட்டு. இது பேச்ச மொழியில் *கோடாங்கிப் பாட்டு* என்று அழைக்கப்படுகிறது. இதை இசைப்பவரும் *கோடாங்கி* என்றே அழைக்கப்படுகிறார்.

கோடங்கியை இசைத்தபடி குறிசோல்லுதல், நோய் தீர்த்தல், பேய் ஓட்டுதல் போன்றவை செய்யப்படுகின்றன. கோடங்கியை அடித்தபடி அருள் சோல்லும் கோடங்கியின் உடலில் தெய்வம் இறங்கி அவர் வழியாக அருள் வாக்கு சொல்வதாக நம்பிக்கை உள்ளது.

அமைப்பு
-------

கோடங்கியானது இடையில் சிறுத்து இருபுறமும் வட்ட வடிவில் இருக்கும். இது வேங்கை, பலா போன்ற மரங்களாலும், வெண்கலத்தாலும் செய்யப்படுகின்றது. இரு பக்கங்களும் மாட்டுத் தோலால் இறுக்கித் தைக்கப்டுகின்றன. இது இருக்கமாக இருந்தால்தான் ஓசையும் பலமாக எழும். கோடங்கியை இடது கையால் ஏந்திப் பிடித்து, வலக்கை விரல்களால் இசைக்கப்படுகிறது.

சாமக்கோடாங்கி
-------------

இரவில் வீட்டு வாசலுக்கு வந்து குறி சொல்லும் குடுகுடுப்பைக்காரர்கள் கோடாங்கிகலில் ஒரு பிரிவாக சொல்லப்படுகிறது. இந்த சாமக் கோடாங்கிகள் கையில் உள்ள குடுகுடுப்பை கருவி சிறியதாகவும் ஒற்றைக் கையில் ஆட்டி இசைப்பதாவும் இருக்கும்.

குறிப்புகள்
-----------

1. 1 2 3 4  அதிகரிக்கும் பதற்றம் (2018). *தி இந்து பொங்கல் மலர் 2018*. சென்னை: இந்து தமிழ். பக். 187.
2. ↑  இரா.மோகன். "குறி சொன்ன கோடங்கிக்குக் கோயில் கட்டிய சேதுபதி மன்னர்! வரலாற்றைப் பாதுகாக்குமா அரசு?!".. 2021-09-15 அன்று பார்க்கப்பட்டது. External link in `|website=` (உதவி)
**வேத் குமாரி காய்** (Ved Kumari Ghai) இந்தியாவைச் சேர்ந்த ஓர் சமசுகிருத அறிஞராவார். இவர் சம்மு பல்கலைக்கழகத்தில் சமசுகிருதத் துறையின் தலைவராக இருந்தார்.

ஆரம்ப கால வாழ்க்கை
------------------

இவர் 1931 திசம்பர் 16 அன்று சம்முவின் பிரதாப் மொகல்லாவில் பிறந்தார். சம்முவில் பள்ளிக் கல்வியை முடித்த இவர் 1953இல் பஞ்சாப் பல்கலைக்கழகத்தில் சமசுகிருதத்தில் முதுகலைப் பட்டம் பெற்றார். பின்னர், 1958 இல் பண்டைய இந்திய வரலாறு மற்றும் கலாச்சாரத்தில் முதுகலைப்பட்டமும், 1960இல் பனாரசு இந்து பல்கலைக்கழகத்திலிருந்து முனைவர் பட்டமும் பெற்றார். இவர் சமசுகிருத அறிஞரான இராம் பிரதாப்பை மணந்தார்.

தொழில்
------

சம்முவிலுள்ள பெண்கள் மகளிர் கல்லூரியில் சமசுகிருத பேராசிரியராக தனது வாழ்க்கையைத் தொடங்கிய இவர், 1991 திசம்பர் 31 அன்று ஓய்வு பெறும் வரை சம்மு பல்கலைக்கழக முதுகலை நிலை சமசுகிருதத் துறையின் தலைவராக இருந்தார். 1966-67 மற்றும் 1978-80 ஆண்டுகளில் டென்மார்க்கின் கோபனாவன் பல்கலைக்கழகத்தின் இந்திய ஆய்வுகள் நிறுவனத்தில் பாணினியின் சமசுகிருத இலக்கணத்தையும் இலக்கியத்தையும் கற்பித்தார். தோக்ரி மொழியில்அறிஞரான, இவருக்கு இந்தியும் தெரியும். இவர் சமூகப் பணிகளிலும் ஈடுபட்டுள்ளார்.  இவர் அமர்நாத் யாத்திரைக் குழுவில் உறுப்பினராகவும் உள்ளார்.

அங்கீகாரம்
----------

 குடியரசுத் தலைவர் பிரணப் முகர்ஜி பத்மசிறீ விருதை 2014 மார்ச் 31 அன்று பேராசிரியர் வேத குமாரி காய்க்கு வழங்கினார். 
* 2010 இல் இந்தியாவின் நான்காவது மிக உயர்ந்த குடிமகன் விருதான பத்மசிறீ வழங்கப்பட்டது.
* சமசுகிருதத்தில் புலமைப்பரிசில் பெற்றதற்காக இந்தியக் குடியரசுத் தலைவரின் கௌரவச் சான்றிதழ்.
* சமூகப் பணிகளுக்காக ஜம்மு-காஷ்மீர் அரசால் 1995 இல் தங்கப் பதக்கம்.
* 1997 இல் சமசுகிருதத்திற்கான குடியரசுத் தலைவர் விருது.
* 2005 இல் தோக்ரா ரத்தன் விருது, 2009 இல் வாழ்நாள் சாதனையாளர் விருது. 2010 இல் ஸ்திரீ சக்தி புரஸ்கார்.

மேற்கோள்கள்
-----------

1. 1 2 3 4 5 6  "Sanskrit is soul of India's heritage". *Daily Excelsior*. 2014-02-01. .
2. ↑  "Amarnath shrine board reconstituted with six new members". *தி டைம்ஸ் ஆஃப் இந்தியா*. 7 January 2009. Archived from the original on 2014-03-14. .
3. ↑  "Padma Awards Announced". Press Information Bureau, Ministry of Home Affairs, Government of India. 25 January 2014. 8 February 2014 அன்று மூலம் பரணிடப்பட்டது. 2014-01-26 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* United States
* நெதர்லாந்து

 |
| கல்விசார் | 
* CiNii

 |
| மற்றவை | 
* IdRef

 |
**வேம்பற்றூர்க் குமரனார்** சங்ககாலப் புலவர்களில் ஒருவர். இவரது பாடல்கள் இரண்டு சங்கநூல் தொகுப்பில் இடம் பெற்றுள்ளன. அவை அகநானூறு 157, புறநானூறு 317.

அகம் 157 சொல்லும் செய்தி
------------------------

திணை - பாலை
பிரிவைத் தாங்கிக்கொள்ளக்கூடியவர்க்கு அவர் தன் பிரிவைச் சொல்லட்டும். என்னிடம் சொன்னால் அது என் நெஞ்சைத் தின்றுவிடும், என்கிறாள் தலைவி.

அரியல்

இதனைப் புலவர் 'அரி(முத்து) நிறக் கலுழி' என்று குறிப்பிடுகிறார். அகன்ற வாயுடைய பானையில் பாளை சுரக்கும் நீர் அது என்றும் அதனை விவரிக்கிறார்.
அரியற் பெண்டிர் 

அரியல் விற்பவர்கள் அரியல் பெண்டிர். அரியலை அவர்கள் அளந்து ஊற்றி விற்பார்களாம்.
செங்கண் ஆடவர்

அரியல் பெண்டிரிடம் அரியலை வாங்கி வேண்டிய அளவு குடித்துவிட்டு போரை விரும்பிச் செங்கண் ஆடவர் எதிரொலி கேட்கும்படி ஆரவாரம் செய்வார்களாம்.
பதுக்கை

செங்கண் ஆடவர் வில் எய்வர் என்று வழிச்செல்வோர் பதுங்கிக்கொள்ளும் கல்லடுக்குச் சுவர் பதுக்கை எனப்படும். அவ்விடங்களில் பதுங்கினாலும் அம்பு பாய்ந்து வீழ்ந்தவர்கள் பலராம்.
கோங்கு

அந்தப் பதுக்கைகளில் கோங்க மரங்கள் வளர்ந்திருக்குமாம்.
அதிரல்

அந்தக் கோங்க மரங்களில் அதிரல் கொடி படர்ந்திருக்குமாம்.
கானயானை

அந்த அதிரல் கொடியைப் பூவோடு வளைத்துக் காலை வேளையில் கானயானைகள் மேயுமாம்.
அருஞ்சுரம்

இப்படிப்பட்ட கடத்தற்கு அரிய சுரத்தில் தலைவன் பொருள் தேடச் செல்கிறானாம்.
அதனால் தலைவி கலங்குகிறாளாம்.   

வினையழி பாவை

போர்முனையில் வீழ்ந்தோருக்கு அவர்கள் போரிட்ட மன்றத்தில் பாவைப்பொம்மை செய்து வைப்பார்களாம். அந்தப் பொம்மை மழையில் கரைந்தும் வெயிலில் காய்ந்தும் செயத அதன் அழகு அழிந்துபோகுமாம். இதுதான் வினையழி பாவை. (கல்லில் பெரும் பீடும் எழுதி வைத்தால் அது நடுகல் எனப்படும். மண்ணில் உருவாரம் செய்து வைத்தால் அது பாவை எனப்படும்.)
இந்த வியழி பாவை போல் அழகு அழிந்து நான் மனையிலேயை வாழமாட்டேன், என்கிறாள் தலைவி.

புறம் 317 சொல்லும் செய்தி
-------------------------

இந்தப் பாடலின் அடிகள் சிதைந்துள்ளன.
* துறை - வல்லாண்முல்லை

வலிமை மிக்க ஆண்மகன் ஒருவனைப்பற்றி இந்தப் பாடல் சொல்கிறது.

பெருங் களிப்போடு அவன் முற்றத்தில் விழுந்து கிடக்கிறான். எமக்கும்(பாடும் புலவர்க்கும்), பிறருக்கும், யார்க்கும் உதவும்படி தன்னைக் கொடுத்துவிட்டுத் துயில்கொண்டுள்ளான். தோல்படுக்கை இருந்தாலும், பாய் இருந்தாலும், இல்லை வேறு ஏதாவது படுக்கை இருந்தாலும் அவனுக்குக் கொடுங்கள், என்கிறார் புலவர்.
**மொய் விருந்து**, 60 ஆண்டுகளுக்கு முன்னர் தமிழ்நாட்டின் தஞ்சாவூர் மாவட்டம், பேராவூரணியைச் சுற்றியுள்ள பகுதிகளில பொருளாதரத்தில் பின்தங்கிய குடும்பத்தினர் நடத்தும் மொய் விருந்தின் போது, இலை மறை காயாக அக்குடும்பத்தினருக்கு நிதியுதவி வழங்கப்பட்டது. தற்போது 20 ஆண்டுகளாக புதுக்கோட்டை மாவட்டம், தஞ்சாவூர் மாவட்ட சுற்றுவட்டாரப்பகுதிகளில் இப்பழக்கம் மெல்ல மெல்ல வளர்ந்து, இப்பகுதி மக்களின் வர்த்தகம் சார்ந்த வாழ்வாதாரமாக மொய் விருந்து நிகழ்ச்சி மாறியுள்ளது. மேலும் தொழில் அல்லது வேளாண்மை மூலம் பொருளாதாரத்தில் பின் தங்கியவர்களை முன்னேறச் செய்ய அளிக்கப்படும் வட்டியில்லாக் கடன் போன்றதே இந்த மொய் விருந்து. சாதி, மதம் பாராமல் ஊரார் அனைவருக்கும் மொய் விருந்து அழைப்பிதழ் வழங்குவர். 

ஆடி மற்றும் ஆவணி மாதங்களில் மட்டும் நடைபெறும் மொய் விருந்துகளை பொருளாதாராத்தில் நல்ல நிலையில் இருப்பவர்களும் நடத்துகின்றனர். மொய் விருந்தின் போது பெறப்படும் பல இலட்சம் முதல் பல கோடி வரை பெறப்படும் மொய்ப் பணத்தை வசூலிப்பதற்கு தனிச்சிறப்பு ஆட்களையும் நியமித்தும், பணம் எண்ணுவதற்கு இயந்திரங்களையும் பயன்படுத்தும் அளவிற்கு சென்று விட்டது. 

தற்போது இந்த மொய் விருந்து நிகழ்ச்சிகள் புதுக்கோட்டை மாவட்டத்தின் கொத்தமங்கலம், கீரமங்கலம், வடகாடு, மாங்காடு, அன்னவயல், ஆலங்குடி போன்ற பகுதிகளில் கடந்த 20 ஆண்டுகளாக மிகவும் பிரபலம். மொய் விருந்தின் போது ஆட்டுக்கிடாய் கறியுடன் உணவு பரிமாறுவது கட்டாயம். பல குடும்பங்கள் ஒன்றாகச் சேர்ந்தும் மொய் விருந்து நிகழ்ச்சி நடத்துவர். 

ஒருவர் 5 ஆண்டுகளுக்கு ஒருமுறை மட்டுமே மொய் விருந்து விழா நடத்த வேண்டும். தான் இதுவரை பெற்ற மொய் பணத்தை அடுத்த 5 ஆண்டுகளில் முறையாக திருப்பி செய்த பின்னரே அடுத்த முறை மொய் விருந்து வைக்க வேண்டும் என்பது போன்ற சில கட்டுப்பாடுகள் இன்றளவும் முறையாகப் பின்பற்றப்பட்டு வருகின்றன.

மேற்கோள்கள்
-----------

1. ↑  ‘Moi virundhu’: How Tamil Nadu’s traditional crowd-funding feast evolved over the years
2. ↑  புதுக்கோட்டையில் நடந்த மொய் விருந்தில் 4 கோடி ரூபாய் வசூல்
3. ↑  `1,000 கிலோ ஆட்டுக்கறி; 4 கோடி வசூல்!' - புதுக்கோட்டையில் களைகட்டிய மொய் விருந்து விழா

வெளி இணைப்புகள்
---------------

* டெக் ஆக மாறிய கறிச் சோறு போட்டு களைக் கட்டிய ‘மொய் விருந்து’
**மொரிசியசின் கனிமத் தொழில்** (*Mineral industry of Mauritius*) மிகவும் சிறியதாகும். உலகின் கனிமங்களின் உற்பத்தி அல்லது நுகர்வில் மொரிசியசு நாடு குறிப்பிடத்தக்க பங்கைக் கொண்டிருக்கவில்லை. 2006 ஆம் ஆண்டு வரை, கட்டுமானத்திற்காக பசால்ட்டு பாறை, உரங்கள், பவளத்திலிருந்து சுண்ணாம்பு, அரை-உற்பத்தி செய்யப்பட்ட எஃகு மற்றும் சூரிய-ஆவியாக்கப்பட்ட கடல் உப்பு ஆகியவற்றை உற்பத்தி செய்தது. உள்ளூர் நிறுவனங்கள் இறக்குமதி செய்யப்பட்ட வைரத்தை வெட்டுகின்றன.

2006 ஆம் ஆண்டு நிலவரப்படி, கனிம எரிபொருட்களின் இறக்குமதி மொத்த இறக்குமதியில் 17% ஆக இருந்தது. இரும்பு மற்றும் எஃகு, 2%; சிமெண்ட்டு, 1% ஆகவும் இருந்தது. மார்ச் 2006 ஆம் ஆண்டு மார்ச்சு மாதம் 2006 வரை இறக்குமதி சார்ந்து மற்றும் பெட்ரோலியம் விலை உயர்வு பற்றிய கவலைகள், கடல்கடந்த பெட்ரோலிய ஆய்வுக்காக இந்தியாவின் எண்ணெய் மற்றும் இயற்கை எரிவாயு நிறுவனமான விதேசு நிறுவனத்துடன் அரசாங்கம் ஒரு ஒப்பந்தத்தில் கையெழுத்திட வழிவகுத்தது.

2006 ஆம் ஆண்டு மணல் உற்பத்தி 52% அதிகரித்தது; அரை உற்பத்தி செய்யப்பட்ட எஃகு, 2%; மற்றும் உரங்கள், 1%. என அதிகரித்தன. மணல் உற்பத்தியின் மதிப்பு சுமார் $1 மில்லியன் ஆகும்.

காமா சிவிக் நிறுவனம் மற்றும் யுனைடெட் பசால்ட்டு பொருள்கள் நிறுவனம் ஆகியவற்றால் திரட்டப்பட்டவை மொரிசியசு வேதியியல் மற்றும் உரத் தொழிற்சாலைகள் மூலம் தயாரிக்கப்படுகின்றன. உப்பை மோண்ட் கால்ம் நிறுவனமும் திர்ண்ட எஃகு நிறுவனம் மூலம் அரை-உற்பத்தி செய்யப்பட்ட எஃகும் தயாரிக்கப்படுகின்றன. இந்த நிறுவனங்கள் தனியாருக்குச் சொந்தமானவையாகும்.

மேற்கோள்கள்
-----------

1. 1 2 3 4 5 6  Thomas R. Yager. "The Mineral Industries of the Indian Ocean Islands" பரணிடப்பட்டது 2008-09-21 at the வந்தவழி இயந்திரம். *2006 Minerals Yearbook*. U.S. Geological Survey (October 2007). *This article incorporates text from this U.S. government source, which is in the public domain.*
**வேணா** (*Vena*) இந்து வேதங்களில் ஒரு அரசனாகக் கருதப்பட்டாலும், ஒரு தீயவனாகவும் ஊழல்வாதியாகவும் இருந்தான். இதனால் கோபம் கொண்ட பூமிக் கடவுளான பூமாதேவி, இனி மனிதர்களுக்குப் பயிர்களை வழங்கமாட்டேன் என்று முடிவெடுத்து பசுவாக உருவெடுத்து மறைந்ததனால் உலகம் இருளாக மாறியது. இதற்கிடையில், ரிஷிகள் குழு கோபத்தால் வேணாவைக் கொன்றது. பின்னர் அவர்கள் அவனது சடலத்தின் தொடையைத் தடவி, அவனது உடலில் இருந்து அனைத்து தீமைகளையும் வெளியேற்றினர். பின்னர், அவர்கள் வேணாவின் கையைத் தடவும்போது, பிருத்து என்பவர் வெளிப்பட்டார். இந்து மதத்தின்படி, இவர் விஷ்ணுவின் அவதாரங்களில் ஒருவராகக் கருதப்படுகிறார். வேணாவின் செயல்களால் கோபம் கொண்ட பூமாதேவி மக்களுக்கு பயிர் கொடுக்க மறுத்து பசு வடிவத்தில் மறைந்த காரணத்தால் வேணாவின் மகனான பிருத்து அவளை மீண்டும் அழைக்க முயன்று தவம் செய்ய காடுகளுக்குச் சென்றார். நீண்டநாள் தவத்தினால் பூமாதேவி வெளிபடாததால் தனது உயிரைவிட தயாராகிக்கொண்டிருந்தபோது, பசுவின் உருவில் பூமாதேவி, வெளிபட்டு அனைத்து மருத்துவ மற்றும் பயிர் தாவரங்களையும் தன்னிடம் செழித்து வளர்ந்த உயிரினங்களுக்கு திருப்பி அளித்தாள். பிருது மன்னன் பூமிதேவியை மீண்டும் அவளது இயல்பான நிலைக்கு கொண்டு வந்தார். அதனால் பூமிதேவியை பிருத்வி என்றும் அழைப்பர். 

இந்துக்களின் புனித இலக்கியங்களில், பிராமணர்களுக்கும் சத்திரியர்களுக்கும் இடையிலான சந்நிதியர்களுக்கும் இடையிலான மோதல்கள் பற்றிய பல நிகழ்வுகள் உள்ளன.

சான்றுகள்
---------

1. ↑  Motilal Bansaridas Publisher's Bhagavata Purana Book 2, Skandha IV Chapter 13
2. ↑  www.wisdomlib.org. "The Kings Vena and Prithu". *Wisdom Library*. 2016-04-21 அன்று பார்க்கப்பட்டது.
3. ↑   *Brahmins Versus Kshatriyas By Dr Ambedkar*.
**சி. அன்பழகன்** (*S. Anbalagan*)(பிறப்பு செப்டம்பர் 7, 1949) என்பவர் இந்திய அரசியல்வாதி ஆவார். இவர் நாமக்கல் மாவட்டம் கணேசபுரத்தினைச் சேர்ந்தவர். முதுகலைப் பட்டதாரியான அன்பழகன் நாமக்கல் மாவட்ட ஊராட்சி ஒன்றிய பள்ளியில் 10 ஆண்டுகளாகத் தலைமை ஆசிரியரகப் பணியாற்றியுள்ளார். 1991ஆம் ஆண்டு தமிழ்நாடு சட்டமன்றத்திற்குந் நடைபெற்றத் தேர்தலில் நாமக்கல் சட்டமன்றத் தொகுதி அதிமுக வேட்பாளராகப் போட்டியிட்டு சட்டப் பேரவை உறுப்பினராகத் தேர்ந்தெடுக்கப்பட்டார். இந்திய நாடாளுமன்ற மாநிலங்களவைக்கு தமிழ்நாட்டு உறுப்பினராக, அண்ணா திராவிட முன்னேற்றக் கழகத்தின் சார்பில் 2009ஆம் ஆண்டு அன்பழகன் தேர்ந்தெடுக்கப்பட்டார். தற்பொழுது அன்பழகன், அம்மா மக்கள் முன்னேற்றக் கழகத்தின் துணைத்தலைவர் (தலைவராக கூடுதல் பதவி) வகிக்கின்றார். தமிழ்நாடு சட்டமன்றத் தேர்தல், 2021ஆம் ஆண்டு நடைபெற்றத் தேர்தலில் இராசிபுரம் சட்டமன்ற தொகுதியில் அமமுக சார்பில் போட்டியிட்டு தோல்வியுற்றார்.

மேற்கோள்கள்
-----------

1. ↑  Election Commission of India. "Statistical Report on General Election 1991" (PDF). 7 October 2010 அன்று மூலம் (PDF) பரணிடப்பட்டது. 19 April 2009 அன்று பார்க்கப்பட்டது.
2. ↑  "Anbalagan Shri S.(AIADMK):State-Tamil Nadu - Affidavit Information of Candidate:". *myneta.info*. 2022-08-22 அன்று பார்க்கப்பட்டது.
3. ↑  "Anbalagan S(Amma Makkal Munnettra Kazagam):Constituency- RASIPURAM(SC)(NAMAKKAL) - Affidavit Information of Candidate:". *myneta.info*. 2022-08-22 அன்று பார்க்கப்பட்டது.
**வேத பிரகாசு மர்வா** (*Ved Marwah*)(15 செப்டம்பர் 1934 - 5 சூன் 2020)  என்பவர் இந்தியக் காவல்துறை அதிகாரி ஆவார். இவர் காவல் பணி ஓய்வு பெற்றவுடன் மணிப்பூர், மிசோரம் மற்றும் சார்கண்டு மாநிலங்களின் ஆளுநராகப் பணியாற்றினார். மூன்று வார மருத்துவமனையில் சிகிச்சை பெற்று வந்த அவர் தனது 87வது வயதில் கோவாவில் காலமானார்.

ஆரம்ப கால வாழ்க்கை
------------------

இவர் பிரித்தானிய இந்தியாவின் வடமேற்கு எல்லைப்புற மாகாணத்தில் பெசாவரில் பிறந்து வளர்ந்தார். பகர்சந்த் மர்வாவின் மகனான இவர், இந்தியப் பிரிவினைக்குப் பிறகு இந்திய ஒன்றியத்திற்குக் குடிபெயர்ந்தார். இவர் தனது கல்வியைப் புனித இசுடீபன்சு கல்லூரியில் முடித்தார். இங்கு இவர் முன்னாள் மாணவர் சங்கத்தின் தலைவராக பணியாற்றினார். இங்கிலாந்தின் மான்செஸ்டர் பல்கலைக்கழகத்தில் பொது நிர்வாகத்தில் பட்டயப்படிப்பினை முடித்தார்.

காவல்துறை சேவை
--------------

இந்தியக் காவல் பணி அதிகாரியான மர்வா, தனது 36 ஆண்டுக் காலப் பணியின் போது, காவல் ஆணையர் (1985–88), தில்லி மற்றும் தேசியப் பாதுகாப்புப் படை தலைமை இயக்குநர் (1988-90) பதவியினை வகித்துள்ளார். 1989-ல் இந்தியாவின் நான்காவது மிக உயர்ந்த குடிமகன் விருதான பத்மசிறீ இவருக்கு வழங்கப்பட்டது.

ஆளுஞர் மற்றும் பிற நிர்வாக பதவிகள்
----------------------------------

ஜம்மு & காஷ்மீர் மற்றும் பீகார் ஆளுநர்களின் ஆலோசகராகவும், 1999 முதல் 2003 வரை மணிப்பூர் ஆளுநராகவும், 2000 முதல் 2001 வரை மிசோரம் ஆளுநராகவும், 2003 2004 வரை சார்கண்டு ஆளுநராகவும் பணியாற்றினார். இவர் கொள்கை ஆராய்ச்சி மையத்தில் கெளரவப் பேராசிரியராகவும், புது தில்லியின் கொள்கை ஆய்வு மையத்தின் தலைவராகவும் இருந்தார்.

வெளியீடுகள்
-----------

இவரது வெளியீடுகளில் "*இந்தியன் இன் டர்மோயில்-ஜே & கே* (2009)", "இடது தீவிரவாதம் மற்றும் வடகிழக்கு" மற்றும் "*அன்சிவில் வார்ஸ்*: இந்தியாவில் பயங்கரவாதத்தின் நோய்க்குறியியல்" ஆகியவை அடங்கும்.

மற்றொரு வெளியீடு "பஞ்சாபில் பயங்கரவாத எதிர்ப்பு" இந்தியானா பல்கலைக்கழகத்தால் வெளியிடப்பட்டது. இதே நேரத்தில் "ஜம்மு மற்றும் காஷ்மீரில் சுயாட்சி" ஆம்ஸ்டர்டாமின் கிரெடாவால் வெளியிடப்பட்டது.

இறப்பு
------

மர்வா 5 சூன் 2020 அன்று வேத பிரகாசு மர்வா இறந்தார்.

மேற்கோள்கள்
-----------

1. ↑  Lakhani, Somya (5 June 2020). "Ved Marwah, former chief of Delhi Police, passes away in Goa". இந்தியன் எக்சுபிரசு. 5 June 2020 அன்று பார்க்கப்பட்டது.
2. ↑  "Ved Marwah, Honorary Research Professor". *Centre for Policy Research*. 6 June 2020 அன்று பார்க்கப்பட்டது.
3. ↑  Desk, Sentinel Digital (2020-06-06). "Ved Marwah, former Governor of Mizoram, Manipur & Jharkhand, dies at 87 - Sentinelassam". *www.sentinelassam.com* (ஆங்கிலம்). 2021-10-22 அன்று பார்க்கப்பட்டது.
4. ↑   *India in Turmoil-J&K*. Rupa & Co.. 2009. பக். 352. பன்னாட்டுத் தரப்புத்தக எண்:978-8129114761. .
5. ↑   *Uncivil wars : pathology of terrorism in India*. HarperCollins. 1997. பக். 472. பன்னாட்டுத் தரப்புத்தக எண்:8172232217. .
6. ↑  "Former Delhi Police commissioner Ved Marwah dies". *Hindustan Times* (ஆங்கிலம்). 2020-06-06. 2021-10-22 அன்று பார்க்கப்பட்டது.
7. ↑  PTI (2020-06-06). "Ved Marwah, former governor and Delhi Police commissioner, dies at 87". *ThePrint* (ஆங்கிலம்). 2021-10-22 அன்று பார்க்கப்பட்டது.
கோடம்பாக்கம் மேம்பாலம் 
**கோடம்பாக்கம் மேம்பாலம்** இந்தியாவின் சென்னை நகரில் உள்ள ஒரு சாலை மேம்பாலமாகும். 1965 ஆம் ஆண்டில் திறக்கப்பட்டது, இது நகரத்தின் பழமையான மேம்பாலங்களில் ஒன்றாகும். இந்த பாலத்தின் நீளம் 623 மீட்டர்.

வரலாறு
------

சென்னை நகரத்தின் பரபரப்பான நகரானகோடம்பாக்கத்தில் வண்டித்தடத்தினைக் கடந்து சாலை செல்ல வேண்டியிருந்தது. அதிக போக்குவரத்தால் நெரிசல் ஏற்படுவதைத் தவிர்க்க மேம்பாலம் கட்ட வேண்டும் என 1950 களின் பிற்பகுதியில் மக்களவையில் முதன்முதலில் தெரிவிக்கப்பட்டது.  அதன்படி சென்னை மாநில நெடுஞ்சாலைத் துறை 1963 செப்டம்பரில் மேம்பாலம் கட்டுமானத்தினைத் தொடங்கி 1965 செப்டம்பரில் நிறைவு செய்தது.

மேற்கோள்கள்
-----------

1. ↑  "Kodambakkam bridge shut for repairs; motorists fume". *The Hindu* (Chennai: The Hindu). 18 November 2017.. பார்த்த நாள்: 18 Nov 2017.
2. ↑   *Debates: official report*. Government Press, India. 1959. பக். 259–261.

வெளி இணைப்புகள்
---------------

* H. Ramakrishnan, Deepa (14 January 2009). "Kodambakkam Bridge to be strengthened". *தி இந்து*. Archived from the original on 24 செப்டம்பர் 2009. .
**வேம்பதி சின்ன சத்யம்** (Vempati Chinna Satyam) (15 அக்டோபர் 1929 - 29 சூலை 2012) ஒரு இந்திய நடனக் கலைஞரும், குச்சிப்புடி நடன வடிவத்தின் குருவுமாவார்.

சின்ன சத்யம் ஆந்திராவின் குச்சிப்புடி என்ற இடத்தில் பிறந்தார். இவருக்கு வேதாந்தம் இலட்சுமி நாராயண சாத்திரி என்பவர் கற்பித்தார். பின்னர் இவர் சிறீ ததேபள்ளி பேரையா சாத்திரியிடமிருந்து கற்றுக்கொண்டதன் மூலம் தனது கலையைச் செம்மைப்படுத்தினார். பின்னர் இவரது மூத்த சகோதரர் வேம்பதி பெத்த சத்யம் அவர்களால் வெளிப்பாடுகளில் பயிற்சி பெற்றார். இந்த பாணியிலான நடனத்தின் நுணுக்கங்களை இவர் கற்றுக்கொண்டதால், குச்சிப்புடி நடன வடிவத்தை உலகம் முழுவதும் பிரபலப்படுத்துவதில் இவர் வெற்றி பெற்றார். இவர் 29 சூலை 2012 அன்று தனது 83 வயதில் முதுமை தொடர்பான பிரச்சினைகளால் இறந்தார்.

நடனம்
-----

சின்ன சத்யம் குச்சிப்புடியை பதப்படுத்தி, முறைப்படுத்தினார். இது இன்னும் பாரம்பரிய அடிப்படையை அளித்தது. இவர் கலை வடிவத்தை செம்மைப்படுத்தினார். அதை நாட்டிய சாத்திரத்தின் தரத்திற்கு நெருக்கமாக கொண்டு வந்து அதற்கு ஒரு புதிய முன்னோக்கைக் கொடுத்து, புதிய கூறுகளை அறிமுகப்படுத்தினார்.

குச்சிப்புடி கலை அகாதமி
-----------------------

சின்ன சத்யம் 1963 இல் சென்னையில் குச்சிப்புடி கலை அகாதமியைத் தொடங்கினார். 180க்கும் மேற்பட்ட தனி உருப்படிகளும், 15 நடன நாடகங்களும் இசையமைத்து நடனமாடினார். இந்த தனி உருப்படிகள் மற்றும் நாடகங்கள் இந்தியாவிலும் வெளிநாட்டிலும் அரங்கேற்றப்பட்டுள்ளன. இவர் சிறீ கிருட்டிண பாரிஜாதம் என்ற தனது முதல் நடன நாடகத்தை அதே காலகட்டத்தில் இயற்றினார். அதைத் தொடர்ந்து மற்றொரு வெற்றியான சீர சாகரா மதனம் என்பதில் முக்கிய கதாபாத்திரத்தில் நடித்தார். இதில்சிவபெருமானின் சித்தரிப்பும், இவரது நடன அமைப்பும் நல்ல வரவேற்பைப் பெற்றது.

விருதுகளும் கௌரவங்களும்
-----------------------

"மும்பையின் சங்கீத் பீடம்", "திருமலை திருப்பதி தேவஸ்தானத்தின் ஆஸ்தான நாடியாச்சார்யா", சென்னை, மியூசிக் அகாடமியின் டி.டி.கே நினைவு விருது, "வால்டேரின் நாட்டிய கலாசாகரா", "இராஜா-இலட்சுமி விருது", ஆந்திரப் பல்கலைக்கழகத்திடமிருந்து "கலாப்பிரபூர்ணா", "குண்டூரின் நாட்டிய கலா பூசண்", "ஐதராபாத்தின் பாரத கலாப்பிரபூர்ணா", சிறீ வெங்கடேசுவரா பல்கலைக்கழகத்தின் கௌரவ முனைவர், "பிட்ஸ்பர்க்கின் ஆஸ்தானா நாட்டியாச்சார்யா", புது தில்லியின் சங்கீத நாடக அகாதமியிலிருந்து தேசிய விருது உட்பட போன்ற பல தலைப்புகள் மற்றும் விருதுகளை இவர் பெற்றுள்ளார். இந்தியாவின் பல மாநில அரசுகளிடமிருந்து பல விருதுகளை பெற்றுள்ளார். மத்தியப் பிரதேச அரசிடமிருந்து காளிதாஸ் புரஸ்கார் விருதையும், தமிழக அரசிடமிருந்து கலைமாமணி விருதையும் பெற்றுள்ளார். ஆந்திர பல்கலைக்கழகத்திடமிருந்து முனைவர் பட்டம் பெற்றார். இவருக்கு இந்திய அரசு பத்ம பூசண் விருதும் வழங்கியது.

குறிப்புகள்
-----------

1. ↑  Majumdar, Pinaki (11 November 2002). "Kuchipudi maestro in choreography classic". *Calcutta Telegraph*. .
2. ↑  Majumdar, Pinaki (11 November 2002). "Kuchipudi maestro in choreography classic". *Calcutta Telegraph*. .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* VIAF
* WorldCat

 |
| தேசிய | 
* United States

 |
| மற்றவை | 
* SNAC

 |
**சிற்பி ஜெயராமன்**, ஓவியர், சிற்பி, கவிஞர், எழுத்தாளர் என பன்முகம் கொண்ட தமிழக கலைஞர் ஆவார். இவர் புகழ் பெற்ற சிற்பியான வித்யா சங்கர் ஸ்தபதியின் மாணவர். இவரை சர்வதேச அளவில் சிறந்த சிற்பியாக யுனெஸ்கோ அங்கீகரித்துள்ளது.இவர் தேசிய அளவிலும், மாநில அளவிலும் பல்வேறு விருதுகளை பெற்றுள்ளார்.

நூற்றுக்கும் மேற்பட்ட ஓவிய கண்காட்சிகளை புதுச்சேரி, சென்னை, பெங்களூர், ஹைதராபாத், புதுதில்லி மற்றும் அந்தமான் நிக்கோபார் தீவுகள் ஆகிய இடங்களில் நடத்தியுள்ளார்.

வாழ்க்கை வரலாறு
---------------

இவர் கடலூர் மாவட்டம், காட்டுமன்னார்கோயில் அருகில் உள்ள புளியம்பட்டு கிராமத்தில் பிறந்தார். கும்பகோணம் ஓவியக் கல்லுாரியில் இளங்கலை சிற்ப படிப்பை முடித்தார். சென்னை ஓவியக் கல்லூரியில் இரண்டு ஆண்டுகள் சிற்பம் படித்தார்.

புதுச்சேரி ஜிப்மர் மருத்துவமனையில் 1981-1988 வரை ஓவியராக பணி செய்தார். அரியாங்குப்பத்தில் அமைந்துள்ள, பாரதியார் பல்கலைக் கூடத்தில் முதல்வராக 1998 முதல் 2015 வரை பணிசெய்துள்ளார். தஞ்சை தென்னக பண்பாட்டு மைய உதவி இயக்குனராக, 2004-05 என இரண்டு ஆண்டுகள் பணிபுரிந்துள்ளார். கலை சம்பந்தமாக 15 நுால்களையும் எழுதியுள்ளார்.

சிற்பி ஜெயராமன், சவுந்தரநாயகி என்பவரை திருமணம் செய்து கொண்டார். இவர்களுக்கு சார்கோல் என்ற மகளும், மவுனி என்ற மகனும் உள்ளனர். இவர்கள் புதுச்சேரி முருங்கப்பாக்கத்தில் உள்ள அரவிந்தர் நகரில் வசித்து வருகின்றனர். 

### இறப்பு

சிற்பி ஜெயராமன் அக்டோபர் 12, 2018 அன்று நெஞ்சுவலி காரணமாக மருத்துமனை கொண்டு செல்லும் வழியில் உயிரிழந்தார். அப்போது அவருக்கு வயது 65 ஆகும்.

இவற்றையும் காண்க
----------------

* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

ஆதாரங்கள்
---------

1. ↑  PUDUCHERRY Sirpi Jayaraman dead -13 OCTOBER 2018 - The Hindu
2. ↑  பாரதியார் பல்கலைக்கூட முன்னாள் முதல்வர் சிற்பி ஜெயராமன் மரணம்- தினமலர் நாளிதழ் நாள் - அக் 13,2018

வெளி இணைப்புகள்
---------------

* Sirpi Jayaraman’s retrospective art show opens - OCTOBER 30, 2019
தாமோதர் பள்ளத்தாக்கு கழகத்தின் முதல் கட்டத்தில் சேர்க்கப்பட்ட நான்கு பல்நோக்கு அணைகளில் **கோனார் அணை** (*Konar Dam*) இரண்டாவது ஆகும். இது இந்திய மாநிலமான ஜார்க்கண்டில் ஹசாரிபாக் மாவட்டத்தில் தாமோதர் ஆற்றின் துணை நதியான கோனார் ஆற்றின் குறுக்கே கட்டப்பட்டு 1955இல் திறக்கப்பட்டது. இந்த இடம் இயற்கையான அழகினை கொண்டுள்ளதால் பொழுதுபோக்கு இடமாக உருவாக்கப்பட்டுள்ளது.

நிலவியல்
--------

### இடம்

கோனார் அணையின் அமைவிடம் 23°56′28″N 85°46′30″E﻿ / ﻿23.94111°N 85.77500°E﻿ / 23.94111; 85.77500 .

கோனார் அணை 4,535 மீட்டர்கள் (14,879 அடி) நீளமும் 48.77 மீட்டர்கள் (160.0 அடி) உயரமும் 27.92 சதுர கிலோ மீட்டர் நீர் கொள்ளவு திறனுடையது2.

குறிப்பு: இதனுடன் வரைபடம் மாவட்டத்தின் குறிப்பிடத்தக்க சில இடங்களை வழங்குகிறது. வரைபடத்தில் குறிக்கப்பட்ட எல்லா இடங்களும் பெரிய முழுத்திரை வரைபடத்தில் இணைக்கப்பட்டுள்ளன.

டி.வி.சி கண்ணோட்டம்
-------------------

 1949இல் கோனார் அணை தளத்தில் கணக்கெடுப்பு பணிகள்
 தாமோதர் பேசின்
1943ஆம் ஆண்டு ஏற்பட்ட பேரழிவு வெள்ளத்தின் விளைவாக, வங்காள ஆளுநர் தாமோதர் வெள்ள விசாரணைக் குழுவை நியமித்துத் தீர்வு காண நடவடிக்கைகளைப் பரிந்துரைத்தார். இது அமெரிக்காவில் டென்னசி பள்ளத்தாக்கு ஆணையத்திற்கு ஒத்த அதிகாரத்தை உருவாக்க பரிந்துரைத்தது. டி.வி.ஏ இன் மூத்த பொறியியலாளர் டபிள்யூ. எல். வூர்டுயின் ஆரம்ப அறிக்கையைத் தயாரித்தார். அதில் வெள்ளக் கட்டுப்பாடு, நீர்ப்பாசனம், மின் உற்பத்தி மற்றும் வழிசெலுத்தல் ஆகியவற்றை அடைய வடிவமைக்கப்பட்ட திட்டத்தின் சுருக்கமாக அது இருந்தது. இதன் விளைவாக, தாமோதர் பள்ளத்தாக்கு கழகம் 1948ஆம் ஆண்டில் ஒட்டுமொத்தமாக பள்ளத்தாக்கு வளர்ச்சி மற்றும் மேலாண்மைக்காக நடைமுறைக்கு வந்தது. வூர்டுயின் எட்டு அணைகள் மற்றும் தடுப்பணை கட்டுமானத்தினை முன்மொழிந்தார். ஆனால் இது பின்னாளில், நான்கு அணைகளோடு அமல்படுத்த முடிவு செய்யப்பட்டது. திலையா, கோனார், மைதான் மற்றும் பஞ்செட் மற்றும் துர்காபூர் தடுப்பணை இவற்றுள் அடங்கும்.

முதல் அணை திலையா பராக்கர் ஆற்றின் குறுக்கே 1953இல் கட்டப்பட்டது. கோனார் ஆற்றின் குறுக்கே இரண்டாவது அணை 1955இல் திறக்கப்பட்டது. மைதானில் பராகர் குறுக்கே மூன்றாவது அணை 1957இல் திறக்கப்பட்டது. பஞ்செட்டில் தாமோதருக்கு குறுக்கே நான்காவது அணை 1959இல் திறக்கப்பட்டது.

போக்குவரத்து
------------

கோனார் அணை ஹசாரிபாக்கின் தென்கிழக்கே 41 கிலோமீட்டர்கள் (25 mi) தொலைவில் அமைந்துள்ளது.

மேற்கோள்கள்
-----------

1. 1 2  "Konar Dam". india9.com. 2010-04-17 அன்று பார்க்கப்பட்டது.
2. ↑  "DVC". *Konar*. DVC. 2007-02-10 அன்று மூலம் பரணிடப்பட்டது. 2010-04-17 அன்று பார்க்கப்பட்டது.
3. ↑  "Damodar Valley Corporation". *Dams and Barrages*. DVC. 2010-04-29 அன்று மூலம் பரணிடப்பட்டது. 2010-06-06 அன்று பார்க்கப்பட்டது.

வெளி இணைப்புகள்
---------------